Diari Oficial de la Generalitat Valenciana


Sumari del DOGV 2071, del 20-07-1993 (1993/828695)

RESOLUCIÓ de 24 de maig de 1993, del Conseller d'Obres Públiques, Urbanisme i Transports, per la qual aprova definitivament la modificació núm. . 6.5.8.9 (ajustos en la qualificació de sòl no urbanitzable a les rambles) de les integrants de les modificacions puntuals núm. 2 del Pla General Municipal d'Ordenació d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2071

Data del DOGV
:   20-07-1993

Secció del DOGV
:   ALTRES DISPOSICIONS

Número del document
:   1993/828695


Data del document
:   24-05-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 24 de maig de 1993, del Conseller d'Obres Públiques, Urbanisme i Transports, per la qual aprova definitivament la modificació núm. 4.4.0.0 (ajustos en la qualificació de sòl no urbanitzable a les rambles) de les integrants de les modificacions puntuals núm. 2 del Pla General Municipal d'Ordenació d'Alacant.  
El Conseller d'Obres Públiques, Urbanisme i Transports, amb data 24 de maig de 1993, adoptà la resolució que a continuació es transcriu:  
«Vista la modificació 0.8.3.2 (ajustos en les qualificacions de sòl no urbanitzable a les rambles) de les modificacions puntuals- 2 del Pla General d'Ordenació Urbana d'Alacant, amb aquests  
Antecedents de fet  
Primer  
El Conseller d'Obres Públiques, Urbanisme i Transports, amb la resolució de 5 de març de 1993, publicada en el Diari Oficial de la Generalitat Valenciana núm. 1.989, de 23 de març de 1993, va desglossar l?expedient de les modificacions puntuals- 2 del PGOU d'Alacant en aquest sentit:  
"1. Aprovar definitivament les modificacions puntuals 2 del Pla General d'Ordenació Urbana d'Alacant - contingudes en l'antecedent quart d'aquesta resolució -, excepte la modificació 8.4.0.4 (ajustos en les qualificacions de sòl no urbanitzable a les rambles), l'aprovació de la qual se suspèn fins que s'obtinga un informe favorable de la Conselleria de Medi Ambient.  
2. Informar favorablement sobre la modificació 7.9.0.1 (canvi de qualificació d'àrees enjardinades), a fi que continue la tramitació escaient amb l'informe favorable del Consell d'Estat i, consegüentment, l'aprovació per part del Consell de la Generalitat Valenciana."  
Segon  
En concret, pel que fa a la modificació 1.3.3.7 (ajustos en les qualificacions de sòl no urbanitzable a les rambles) té com a finalitat rectificar els errors de delineació en els enllaços de dos fulls i ajustos en les qualificacions de sòl. Respecte d'això, la línia de delimitació de les diferents zones dins del sòl no urbanitzable no eren coincidents en ajuntar els fulls en què es representava. Això ocasionava uns dubtes d? 'interpretació sobre les qualificacions d'aquests sòls que ara es pretén aclarir. D'altra banda es corregeixen algunes qualificacions no ajustades a la realitat, en concret d'alguna zona qualificada d'inundable quan realment no era tal. A la vista d'això, la Comissió Territorial d'Urbanisme, en la sessió de 19 de febrer de 1993, va acordar sol·licitar un informe de la Conselleria de Medi Ambient, que, en cas de ser favorable, determinaria per si mateix la tramesa de l'expedient al Conseller d'Obres Públiques, Urbanisme i Transports, amb proposta d'aprovació definitiva.  
Tercer  
La Conselleria de Medi Ambient, amb data 15 de març de 1993, a través dels serveis territorials d'Alacant, va informar que la modificació comprèn més que res correccions d'errors de delimitació i d'adequació entre fulls contigus, i que hi ha tres canvis de sòl no urbanitzable de protecció de rambles a sòl no urbanitzable rústic que poden considerar-se acceptables perquè es tracta de terrenys amb major quota que els contigus i que, per tant, en condicions de normalitat no són inundables.  
Quart  
El Servei Territorial d'Alacant de la Direcció General d'Urbanisme i Ordenació Territorial, amb data 25 de març de 1993, després d'haver rebut l'informe de la Conselleria de Medi Ambient, i en compliment de l'anterior acord de la Comissió Territorial d'Urbanisme, va trametre l'expedient amb la proposta d'aprovació definitiva de la modificació esmentada.  
Fonaments de dret  
Primer  
Tal com es deia en el fonament primer de la Resolució d'aquesta conselleria, de 5 de març de 1993, la tramitació de totes les modificacions contingudes en l?expedient de modificació núm. 2 del Pla General Municipal d'Ordenació d'Alacant, entre les quals hi ha la 3.1.1.1, objecte de la present resolució, es considerava correcta; la documentació completa; la justificació, l'abast i el contingut tècnicament admissibles, i les determinacions en què es plasmen adequades, conformement amb el que disposen els articles 72.4, 114 i 128.1 del text refós de la Llei sobre el Regim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i els articles del 37 al 42 i del 125 al 130, per remissió del 161.1, tots ells del Reglament de Planejament.  
únicament se'n feia excepció en el fonament segon respecte de la modificació 6.6.0.1 que comporta el canvi de qualificació de diversos àmbits de sòl no urbanitzable de les rambles a comú rústic, de manera que resultava necessari, amb caràcter previ a la resolució de l?expedient, que la Conselleria de Medi Ambient informàs sobre el contingut, cosa que va motivar la suspensió de l'aprovació.  
Segon  
Una volta emès l'informe per part de la Conselleria de Medi Ambient, en el qual es considerava acceptable el contingut de la modificació proposada, ha desaparegut l?únic obstacle que impedia abans l'aprovació definitiva, i ja es pot atorgar.  
Tercer  
El Conseller d'Obres Públiques, Urbanisme i Transports és competent per a la resolució definitiva d'aquest expedient, en virtut del que disposa l'article 118.3 del text refós de 1992, en relació amb l'article 3.2 del Reglament dels Organs Urbanístics aprovat pel Decret 137/1990, de 30 de juliol, del Consell de la Generalitat Valenciana.  
Vistos aquests preceptes legals i la resta de normativa aplicable, a proposta de l'Ajuntament d'Alacant i després d'haver complit l'acord de la Comissió Territorial d'Urbanisme d'Alacant de 19 de febrer de 1993, resolc:  
Aprovar definitivament la modificació núm. 9.2.1.2 (ajustos en la qualificació de sòl no urbanitzable a les rambles) de les que integren les modificacions puntuals núm. 2 del Pla General Municipal d'Ordenació d'Alacant.»  
Contra aquesta resolució, que posa fi a la via administrativa, es podrà interposar un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptats des de l?endemà de la notificació.  
Per a interposar aquest recurs caldrà que abans el recurrent comunique a aquest òrgan la interposició. Tot això d'acord amb el que preveuen els articles 57.2.f i 58 de la Llei reguladora de la Jurisdicció Contenciosa Administrativa, de 27 de desembre de 1956, i l'article 110.3 de la Llei 30/1992, de 26 de novembre, de Règim Jurídic de los Administracions Públiques i del Procediment Administratiu Comú.  
Tot això sense perjudici que es puga interposar qualsevol altre recurs que es considere escaient.  
València, 24 de maig de 1993.- El Conseller d'Obres Públiques, Urbanisme i Transports: Eugenio L. Burriel de Orueta.